ਗਾਰਡਨ ਪਾਰਟੀ (ਨਿੱਕੀ ਕਹਾਣੀ)

"ਗਾਰਡਨ ਪਾਰਟੀ" ਕੈਥਰੀਨ ਮੈਨਸਫੀਲਡ ਦੁਆਰਾ 1922 ਦੀ ਇੱਕ ਨਿੱਕੀ ਕਹਾਣੀ ਹੈ। ਇਹ ਪਹਿਲੀ ਵਾਰ 4 ਅਤੇ 11 ਫਰਵਰੀ 1922 ਨੂੰ ਸ਼ਨੀਵਾਰ ਵੈਸਟਮਿੰਸਟਰ ਗਜ਼ਟ ਵਿੱਚ ਤਿੰਨ ਭਾਗਾਂ ਵਿੱਚ (" ਦ ਗਾਰਡਨ-ਪਾਰਟੀ " ਵਜੋਂ) ਅਤੇ 18 ਫਰਵਰੀ 1922 ਨੂੰ ਵੀਕਲੀ ਵੈਸਟਮਿੰਸਟਰ ਗਜ਼ਟ ਵਿੱਚ ਪ੍ਰਕਾਸ਼ਿਤ ਹੋਈ ਸੀ  ਇਹ ਬਾਅਦ ਇਹ  <i id="mwDA">ਦ ਗਾਰਡਨ ਪਾਰਟੀ ਅਤੇ ਹੋਰ ਕਹਾਣੀਆਂ</i> ਵਿੱਚ ਸ਼ਾਮਲ ਕੀਤੀ ਗਈ।  ਇਸਦੀ ਆਲੀਸ਼ਾਨ ਸੈਟਿੰਗ ਮੈਨਸਫੀਲਡ ਦੇ ਬਚਪਨ ਦੇ ਘਰ 133 ਟੀਨਾਕੋਰੀ ਰੋਡ (ਅਸਲ ਵਿੱਚ 75) 'ਤੇ ਅਧਾਰਤ ਹੈ, ਜੋ ਕਿ ਥੌਰਨਡਨ, ਵੈਲਿੰਗਟਨ ਵਿੱਚ ਤਿੰਨ ਘਰਾਂ ਵਿੱਚੋਂ ਦੂਜਾ ਹੈ ਜਿਸ ਵਿੱਚ ਉਸਦਾ ਪਰਿਵਾਰ ਰਹਿੰਦਾ ਸੀ।

 ਸੰਖੇਪ ਸਾਰ 
ਅਮੀਰ ਸ਼ੈਰੀਡਨ ਪਰਿਵਾਰ  ਇੱਕ ਗਾਰਡਨ ਪਾਰਟੀ ਦੀ ਮੇਜ਼ਬਾਨੀ ਲਈ ਤਿਆਰੀਆਂ ਕਰ ਰਿਹਾ ਹੈ। ਲੌਰਾ 'ਤੇ ਸ਼ਾਮਿਆਨਾ ਲਾਉਂਦੇ  ਮਜ਼ਦੂਰਾਂ ਤੇ ਹੁਕਮ ਚਲਾਉਣ ਦਾ ਦੋਸ਼ ਹੈ। ਉਸਦਾ "ਉੱਤਮ" ਹੋਣ ਦਾ ਅਹਿਸਾਸ ਜਲਦ ਹੀ ਕਾਮਿਆਂ ਦੀ ਪ੍ਰਸ਼ੰਸਾ ਵਿੱਚ ਪਲਟ ਜਾਂਦਾ ਹੈ, ਜਿਨ੍ਹਾਂ ਨਾਲ਼ ਉਹ ਇੱਕ ਨਿੱਜੀ ਸੰਬੰਧ ਮਹਿਸੂਸ ਕਰਦੀ ਹੈ। ਲੌਰਾ ਦੀ ਮਾਂ, ਸ਼੍ਰੀਮਤੀ ਸ਼ੈਰੀਡਨ, ਨੇ ਉਨ੍ਹਾਂ ਦੀ ਖੁਸ਼ੀ ਲਈ ਲਿਲੀ ਦੀਆਂ ਟੋਕਰੀਆਂ ਦਾ ਆਰਡਰ ਦਿੱਤਾ ਹੈ। ਲੌਰਾ ਦੀਆਂ ਭੈਣਾਂ, ਮੇਗ ਅਤੇ ਜੋਸ, ਅਤੇ ਉਨ੍ਹਾਂ ਦੇ ਨੌਕਰ ਹੈਂਸ, ਪਿਆਨੋ ਨੂੰ ਸਹੀ ਥਾਂ ਟਿਕਾਉਣ ਲਈ ਫਰਨੀਚਰ ਨੂੰ ਇਧਰ ਉਧਰ ਕਰ ਰਹੇ ਹਨ। ਜੋਸ ਪਿਆਨੋ ਦੀ ਜਾਂਚ ਕਰਦੀ  ਹੈ, ਅਤੇ ਫਿਰ ਇੱਕ ਗਾਣਾ ਗਾਉਂਦੀ ਹੈ। ਰਸੋਈ ਵਿੱਚ ਭੋਜਨ ਦਾ ਸਰਵੇਖਣ ਕਰਨ ਤੋਂ ਬਾਅਦ, ਲੌਰਾ ਅਤੇ ਜੋਸ ਨੂੰ ਪਤਾ ਲੱਗਾ ਕਿ ਉਨ੍ਹਾਂ ਦੇ ਮਜ਼ਦੂਰ-ਸ਼੍ਰੇਣੀ ਦੇ ਗੁਆਂਢੀ ਮਿਸਟਰ ਸਕਾਟ ਦੀ ਉਨ੍ਹਾਂ ਦੇ ਗੇਟ ਦੇ ਬਾਹਰ ਹੀ ਮੌਤ ਹੋ ਗਈ ਹੈ। ਲੌਰਾ ਦਾ ਮੰਨਣਾ ਹੈ ਕਿ ਪਾਰਟੀ ਨੂੰ ਰੱਦ ਕਰ ਦੇਣਾ ਜਾਣਾ ਚਾਹੀਦਾ ਹੈ, ਪਰ  ਜੋਸ ਅਤੇ  ਉਨ੍ਹਾਂ ਦੀ ਮਾਂ ਸਹਿਮਤ ਨਹੀਂ ਹਨ। ਇੱਕ ਨਵੀਂ ਟੋਪੀ ਪਹਿਨ ਕੇ ਸ਼ੀਸ਼ੇ ਵਿੱਚ ਆਪਣੇ ਆਪ ਨੂੰ ਦੇਖਣ ਤੋਂ ਬਾਅਦ, ਲੌਰਾ ਨੇ ਪਾਰਟੀ ਦੇ ਖ਼ਤਮ ਹੋਣ ਤੱਕ ਮਾਮਲੇ ਨੂੰ ਭੁੱਲ ਜਾਣ ਦਾ ਫੈਸਲਾ ਕਰਕੇ ਆਪਣੀ ਜ਼ਮੀਰ ਨੂੰ ਘੱਟ ਕੀਤਾ। ਜਦੋਂ ਸ਼ਾਮ ਹੁੰਦੀ ਹੈ, ਅਤੇ ਪਰਿਵਾਰ ਸ਼ਾਮਿਆਨੇ ਦੇ ਹੇਠਾਂ ਬੈਠਾ ਹੁੰਦਾ ਹੈ, ਸ਼੍ਰੀਮਤੀ ਸ਼ੈਰੀਡਨ ਲੌਰਾ ਨੂੰ ਸਕਾਟਸ ਦੇ ਘਰ ਬਚੀਆਂ ਹੋਈਆਂ ਚੀਜ਼ਾਂ ਨਾਲ ਭਰੀ ਟੋਕਰੀ ਦੇ ਕੇ ਆਉਣ ਲਈ ਕਹਿੰਦੀ ਹੈ। ਲੌਰਾ ਨੂੰ ਸ਼੍ਰੀਮਤੀ ਸਕਾਟ ਦੀ ਭੈਣ ਗਰੀਬ ਗੁਆਂਢੀਆਂ ਦੇ ਘਰ ਲੈ ਜਾਂਦੀ ਹੈ, ਵਿਧਵਾ ਦੀ ਤਰਸਯੋਗ ਹਾਲਤ  ਵੇਖਦੀ ਹੈ, ਅਤੇ ਮਰਹੂਮ ਪਤੀ ਦੀ ਲਾਸ਼ ਵੱਲ ਲੈ ਜਾਂਦੀ ਹੈ। ਇੱਥੇ, ਲੌਰਾ ਮਿਰਤਕ ਦੇ ਚਿਹਰੇ ਦੀ ਸ਼ਾਂਤੀ ਦੇਖ ਕੇ  ਹੈਰਾਨ  ਹੁੰਦੀ ਹੈ, ਅਤੇ ਉਸਨੂੰ ਮਿਰਤਕ ਦਾ ਚਿਹਰਾ ਜ਼ਿੰਦਾ ਹੋਣ ਵੇਲ਼ੇ ਜਿੰਨਾ ਹੀ ਸੁੰਦਰ ਲੱਗਦਾ ਹੈ। ਘਰ ਤੋਂ ਬਾਹਰ ਨਿਕਲ ਜਾਣ ਤੋਂ ਬਾਅਦ, ਲੌਰਾ ਲੇਨ ਦੇ ਕੋਨੇ 'ਤੇ ਆਪਣੇ ਭਰਾ ਲੌਰੀ ਨੂੰ ਮਿਲਦੀ ਹੈ। ਉਹ ਆਪਣੇ ਆਪ ਨੂੰ ਭਾਵਨਾਵਾਂ ਨਾ ਲੱਦੀ ਪਾਉਂਦੀ ਹੈ, "ਕੀ ਜ਼ਿੰਦਗੀ ਨਹੀਂ-" ਕਹਿੰਦੀ ਹੈ ਪਰ ਵਾਕ ਨੂੰ ਪੂਰਾ ਕਰਨ ਵਿੱਚ ਅਸਮਰੱਥ ਹੈ। ਉਸਦਾ ਭਰਾ ਇਹ ਕਹਿ ਕੇ ਜਵਾਬ ਦਿੰਦਾ ਹੈ, "ਕੀ ਇਹ ਨਹੀਂ, ਡਾਰਲਿੰਗ?"

 "ਗਾਰਡਨ ਪਾਰਟੀ" ਵਿੱਚ ਪਾਤਰ 

 ਲੌਰਾ ਸ਼ੈਰੀਡਨ : ਸ਼੍ਰੀਮਤੀ ਸ਼ੈਰੀਡਨ ਦੀ ਧੀ (ਅਤੇ ਕਹਾਣੀ ਦੀ ਮੁੱਖ ਪਾਤਰ )
 ਸ਼੍ਰੀਮਤੀ. ਸ਼ੈਰੀਡਨ : ਮਿਸਟਰ ਸ਼ੈਰੀਡਨ ਦੀ ਪਤਨੀ ਅਤੇ ਲੌਰਾ, ਲੌਰੀ, ਮੇਗ ਅਤੇ ਜੋਸ ਦੀ ਮਾਂ। ਉਹ ਘਰ ਦੀ ਇੰਚਾਰਜ ਹੈ ਅਤੇ ਲੌਰਾ ਨੂੰ ਗਾਰਡਨ ਪਾਰਟੀ ਦਾ ਚਾਰਜ ਦੇ ਦਿੰਦੀ ਹੈ।
 ਲੌਰੀ ਸ਼ੈਰੀਡਨ : ਲੌਰਾ ਦਾ ਭਰਾ
 ਮਜ਼ਦੂਰ : ਜਿਨ੍ਹਾਂ ਨੇ ਬਾਗ ਵਿੱਚ ਸ਼ਾਮਿਆਨਾ ਲਾਇਆ ਹੈ
 ਮਿਸਟਰ ਸ਼ੈਰੀਡਨ : ਸ਼੍ਰੀਮਤੀ ਸ਼ੈਰੀਡਨ ਦਾ ਪਤੀ ਅਤੇ ਲੌਰਾ, ਲੌਰੀ, ਮੇਗ ਅਤੇ ਜੋਸ ਦਾ ਪਿਤਾ। ਪਾਰਟੀ ਵਾਲੇ ਦਿਨ, ਉਹ ਕੰਮ 'ਤੇ ਜਾਂਦਾ ਹੈ, ਪਰ ਸ਼ਾਮ ਨੂੰ ਦੇਰ ਨਾਲ਼ ਵਿਚ ਪਾਰਟੀ ਵਿਚ ਸ਼ਾਮਲ ਹੁੰਦਾ ਹੈ।
 ਮੇਗ ਸ਼ੈਰੀਡਨ : ਦੂਜੀ ਧੀ
 ਜੋਸ ਸ਼ੈਰੀਡਨ : ਤੀਜੀ ਧੀ
 ਕਿਟੀ ਮੈਟਲੈਂਡ : ਲੌਰਾ ਦਾ ਇੱਕ ਦੋਸਤ ਅਤੇ ਇੱਕ ਪਾਰਟੀ ਮਹਿਮਾਨ
 ਸੇਡੀ : ਇੱਕ ਔਰਤ ਘਰ ਦੀ ਨੌਕਰ
 ਹਾਨਸ : ਘਰ ਦਾ ਨੌਕਰ
 ਫਲੋਰਿਸਟ : ਜੋ ਸ਼੍ਰੀਮਤੀ ਸ਼ੈਰੀਡਨ ਦੇ ਆਰਡਰ ਕੀਤੇ  ਲਿਲੀ ਲੈ ਕੇ ਆਉਂਦਾ ਹੈ। 
 ਕੁੱਕ, ਇੱਕ ਰਸੋਈਆ 
 ਗੌਡਬਰਜ਼ ਮੈਨ : ਡਿਲੀਵਰੀ-ਮੈਨ ਜੋ ਕਰੀਮ ਪਫ ਲਿਆਉਂਦਾ ਹੈ
 ਮਿਸਟਰ ਸਕਾਟ : ਇੱਕ ਮਜ਼ਦੂਰ-ਸ਼੍ਰੇਣੀ ਦਾ ਗੁਆਂਢੀ ਜਿਸਦੀ ਹੁਣੇ-ਹੁਣੇ ਮੌਤ ਹੋਈ ਹੈ
 ਐਮ ਸਕਾਟ : ਮ੍ਰਿਤਕ ਦੀ ਵਿਧਵਾ
 ਐਮ ਦੀ ਭੈਣ

 ਇਹ ਵੀ ਵੇਖੋ 

 ਸਾਹਿਤ ਵਿੱਚ 1922
 ਬਿਲਡੰਗਸਰੋਮਨ

 ਹਵਾਲੇ 

 ਬਾਹਰੀ ਲਿੰਕ 


 Full text
 The Garden Party public domain audiobook at LibriVox
 The Garden Party (EFL/ESL Graded Readers) - Oxford Graded Reader / Matatabi Press 
 The Garden Party and Other Stories at the British Library

ਸ਼੍ਰੇਣੀ:ਨਿੱਕੀਆਂ ਕਹਾਣੀਆਂ